b'\n_START_ARTICLE_\nErkki Leminen\n_START_PARAGRAPH_\nErkki Leminen (19. elokuuta 1922 Uukuniemi \xe2\x80\x93 17. joulukuuta 1992 Mikkeli) oli suomalainen kirjailija ja evankelista.\n_START_SECTION_\nLapsuus, her\xc3\xa4tys ja evankelistana toimiminen\n_START_PARAGRAPH_\nLeminen syntyi Uukuniemen Sikopohjan kyl\xc3\xa4ss\xc3\xa4 maanviljelij\xc3\xa4perheeseen. H\xc3\xa4n koki her\xc3\xa4tyksen sotien j\xc3\xa4lkeen ja j\xc3\xa4tti maatalouden. Leminen julisti sanaa aluksi itsen\xc3\xa4isesti kunnes 1948 muutamaa vuotta aiemmin perustettu Kansan Raamattuseura kutsui h\xc3\xa4net kiert\xc3\xa4v\xc3\xa4ksi evankelistaksi. Evankelistana Leminen toimi aina 1982 el\xc3\xa4kkeelle j\xc3\xa4\xc3\xa4miseens\xc3\xa4 asti, ja vapaaehtoispohjalta viel\xc3\xa4 senkin j\xc3\xa4lkeen.\n_START_SECTION_\nKirjailijana\n_START_PARAGRAPH_\nLeminen oli my\xc3\xb6s tuottelias kirjailija, joka julkaisi el\xc3\xa4m\xc3\xa4kertoja, hengellisi\xc3\xa4 kirjoja ja runoja. H\xc3\xa4nen kirjallinen taipumuksensa tuli tietoisuuteen 1950-luvun alussa h\xc3\xa4nen monien lehtikirjoitustensa johdosta. Lemisen ensimm\xc3\xa4inen kirja oli 1952 julkaistu Hoitakaa syd\xc3\xa4nt\xc3\xa4nne, ja sittemmin Leminen julkaisi yli 30 teosta.'